Yosh ko‘rinish uchun terini parvarishlash qoidalari

Har bir ayol yosh va chiroyli ko‘rinishni xohlaydi. Bu maqolada, teri qarishining oldini oluvchi go‘zallik sirlari to‘g‘risida oddiy maslahatlar havola etilgan.

Yoshni, yuz va qo‘llar terisining holatiga qarab bemalol aniqlash mumkin. Ertami-kechmi, baribir ajinlar paydo bo‘ladi, lekin, sizning maqsadingiz qarishni keyinga surishdir. Terini parvarishlashni ertaroq boshlagan ma’qul. Shuni esda tutingki, uyqu – go‘zallikning eng muhim asoslaridan biridir. Bir kunda 8 soatdan kam uxlamaslikka harakat qiling.
Uxlashdan oldin, makiyaj, chang va boshqa – terining qarishiga olib keluvchi qoldiqlarni tozalab tashlash zarur.
Silikondan qilingan maxsus tozalovchi cho‘tka yuz rangini nursiz qilib turuvchi ustki o‘lik hujayralar qatlamini olib tashlashga yordam beradi. Bu tadbirni bir kunda bir marta amalga oshirsangiz, teringiz yaltirab turadi.
Ko‘z atrofidagi teri juda nozik bo‘lganligidan, quyosh nurlari ta’sirida ajinlar paydo bo‘lishining oldini olish uchun har kuni SPF’li kremdan foydalangan ma’qul.